Id-Deċiżjoni tal-Kummissjoni
tad-19 ta’ Jannar 1993
li temenda d-Deċiżjoni Nru 81/526/KEE dwar il-kondizzjonijiet tas-saħħa ta’ l-annimali u ċ-ċertifikazzjoni ta’ importazzjonijiet ta’ laħam frisk mill-Isvizzera
(93/148/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 fuq problemi ta’ spezzjoni tas-saħħa u veterinarji ma’ l-importazzjoni ta’ annimali bovini, porċini, ovini u kaprini, laħam frisk u prodoti tal-laħam minn pajjiżi terzi [1], kif l-aħħar emendat bir-Regolament tal-Kunsill (KEE) Nru 1601/92 [2], u partikolarment l-Artikoli 14 u 16 tiegħu,
Billi d-DEĊIŻJONI TAL-KUMMISSJONI 81/526/KEE [3], kif emendata bid-Deċiżjoni 83/70/KEE [4], tippreskrivi li l-kondizzjonijiet tas-saħħa ta’ l-annimali u ċ-ċertifikazzjoni veterinarja ta’ importazzjonijiet ta’ laħam frisk mill-Iżvizzera, u billi dawn l-importazzjonijiet ta’ laħam frisk joriġinaw minn annimali Svizzeri;
Billi l-awtoritajiet kompetenti ta’ l-Isvizzera ipprovdew garanziji dwar l-applikazzjoni f’pajjiżhom ta’ leġislazzjoni veterinarja tal-Komunità dwar il-kondizzjonijiet tas-saħħa ta’ l-annimali meħtieġa għall-importazzjoni ta’ laħam frisk li jiġi minn pajjiżi terzi;
Billi, minħabba dawn il-garanziji, u f’konformità mal-ħtiġiet ta’ l-Artikolu 14 tad-Direttiva 72/462/KEE, huwa xieraq li tkun awtorizzata l-importazzjoni ta’ laħam frisk ġej mill-Isvizzera li ma joriġinax neċessarjament minn dak il-pajjiż;
Billi, kif ukoll, miżuri ta’ protezzjoni tas-saħħa ġew preskritti fil-livell Komuntarju fir-rigward tal-marda ta’ l-ilsien u d-dwiefer u d-deni tal-majjali klassiku;
Billi jeħtieġ li tkun emendata d-Deċiżjoni Nru 81/526/KEE bħala konsegwenza u, partikolarment, biex tkun provduta attestazzjoni supplimentari li tiżgura li l-laħam frisk importat mill-Isvizzera jissodisfa l-ħtiġiet tad-Direttiva 72/462/KEE;
Billi l-miżuri provduti f’din d-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIZJONI:
Artikolu 1
Deċiżjoni Nru 81/526/KEE huwa hawnhekk emendat kif ġej:
1. L-Artikoli 2 u 4 huma mħassra;
2. L-Anness A huwa mibdul bl-Anness ta’ din id-Deċiżjoni.
Artikolu 2
Din id-Deċiżjoni għandha tapplika mill-15-il jum wara n-notifika tagħha.
Artikolu 3
Din id-Deċiżjoni hija indirizzata lill-Istati Membri.
Magħmula f’Brussel, fid-19 ta’ Jannar 1993.